नोटिस के बाद भी दुकानदारों ने नहीं हटाया अतिक्रमण
भास्कर न्यूज | अम्बाला सिटी
नगरनिगमटीम ने सीएम विंडो की शिकायत पर कार्रवाई करते हुए छह दुकानों के बाहर से पीला पंजा चलाते हुए अवैध अतिक्रमण हटाया। इनमें से एक दुकान के अवैध रूप से खोले हुए शटर को भी बंद करवाया गया, जबकि नियमानुसार ही दुकान के बाहर सामान रखने के लिए निर्देश दिए गए। करीब दो घंटे तक चली कार्रवाई में निगम की टीम को हल्की नोकझोंक का सामना भी करना पड़ा। दुकानदारों ने निगम द्वारा दिए गए नोटिस के बाद भी अतिक्रमण नहीं हटाया था, लेकिन सोमवार को नगर निगम टीम ने निगम कमिश्नर के निर्देशानुसार कार्रवाई की। जानकारी देते हुए लाइसेंस, रेंट और टैक्स ब्रांच क्लर्क नवनीत ने बताया कि सीएम विंडो पर राजकुमार ने नगर निगम की दुकान नम्बर 10 और 11 की शिकायत की थी। शिकायत में दुकानदारों द्वारा अवैध अतिक्रमण करने के बारे कहा था। साथ ही अतिक्रमण के कारण जाम की स्थिति होने के बारे में भी लिखा गया था। निगम ने दुकानदारों को 18 फरवरी को नोटिस दिया था ताकि दुकानदार खुद ही अवैध अतिक्रमण को हटा लें, इसको लेकर सात दिन का टाइम भी दिया गया था, मगर किसी भी दुकानदार ने अतिक्रमण नहीं हटाया। अब निगम टीम ने नगर निगम कमिश्नर के निर्देशानुसार कार्रवाई करते हुए दुकानों के आगे से अतिक्रमण हटाया। कार्रवाई के दौरान रेंट क्लर्क सुरेंद्र, पुनीत, गौतम, नवीन होमगार्ड सहित अन्य मौजूद रहे।
सिटी के पुराने सिविल अस्पताल चाैक के पास अतिक्रमण हटाती जेसीबी दुकानदारों को समझाते कमी।
hin_Deva mai_Deva hin_Deva hin_Deva